《得钱五卿书却寄》
明代·卢龙云

千里龟蒙壮大东，风流佐郡几人同。过曹尚美心如结，颂鲁遥知乐在公。

斗畔双龙违未合，霜前一雁信能通。君从海岱游偏胜，定有新诗慰转蓬。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。